**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |
| --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** |
| **2017** | **2018** | **2019** | **2020** |
| **Príjmy verejnej správy celkom** | **0** | **21 440** | **21 440** | **21 440** |
| v tom: VPS (č. pol. 48) | 0 | **21 440** | **21 440** | **21 440** |
| ***z toho:***  |  |  |  |  |
| ***- vplyv na ŠR*** | **0** | **21 440**  | **21 440**  | **21 440**  |
| *Rozpočtové prostriedky* | **0** | **21 440** | **21 440** | **21 440** |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **0** | **27 917** | **0** | **0** |
| v tom: ÚPV SR / 0EK0R | 0 | **27 917**  | 0 | 0 |
| ***z toho:***  |  |  |  |  |
| ***- vplyv na ŠR*** | **0** | **27 917** | **0** | **0** |
| *Rozpočtové prostriedky* | **0** | **27 917** | **0** | **0** |
|  *EÚ zdroje* | 0 | 0 | 0 | 0 |
|  *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov**  | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **0** | **27 917** | **0** | **0** |
| v tom: ÚPV SR / 0EK0R | 0 | **27 917**  | 0 | 0 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **0** | **0** | **0** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Predkladaný návrh zakladá nároky na výdavky verejnej správy v sume 27 917 € a zabezpečuje sa ním nárast príjmov verejnej správy zo správnych poplatkov v sume 21 440 €.

Výdavky v roku 2018 na úpravu IT systémov v sume 27 917 eur sú rozpočtovo zabezpečené v kapitole ÚPV SR v rámci schválených limitov bez zvýšených požiadaviek na prostriedky štátneho rozpočtu. Ich výška vychádza z predbežnej cenovej kalkulácie predloženej externými dodávateľmi. Tieto výdavky predstavujú náklady na úpravy informačných systémov ÚPV SR, ktoré si vzhľadom na povahu predmetných zmien (pozri Vplyvy na informatizáciu spoločnosti) v značnej miere vyžadujú poskytnutie služieb externých dodávateľov. Vzhľadom na uvedené skutočnosti sa navrhuje aj delená účinnosť zákona (čl. VI).

Uvedené príjmy verejnej správy zo správnych poplatkov (21 440€) by v porovnaní s rokom 2015 mali narásť počnúc prvým rokom účinnosti zákona (rok 2018) každoročne o uvedenú sumu.

**2.2. Popis a charakteristika návrhu**

**2.2.1. Popis návrhu:**

*Akú problematiku návrh rieši? Kto bude návrh implementovať? Kde sa budú služby poskytovať?*

Právna úprava jednotlivých predmetov priemyselného vlastníctva (patenty, úžitkové vzory, dizajny, ochranné známky) nie je konzistentná vo vzťahu k spoločným právnym inštitútom. Neodôvodnené rozdiely je možné identifikovať tak v procesnej oblasti (konanie pred ÚPV SR) ako aj hmotnoprávnej oblasti a oblasti vymožiteľnosti práv. Posilnenie doterajšieho rámca vymožiteľnosti práv duševného vlastníctva je žiaduce aj v nadväznosti aj na rekodifikáciu civilného procesného práva a prijatie zákona č. 160/2015 Z. z. Civilný sporový poriadok, ktorý s účinnosťou od 1. júla 2016 určil, že jediným kauzálne príslušným súdom na konanie v sporoch z priemyselného vlastníctva je Okresný súd Banská Bystrica. Z praxe vyplynula potreba zmien v právnej úprave niektorých existujúcich právnych inštitútov a zavedenia viacerých nových služieb ÚPV SR. Komplexne sa reviduje Sadzobník správnych poplatkov, XVI. časť Priemyselné práva.

Predkladaný návrh zákona zabezpečí v oblasti priemyselného vlastníctva konzistentnú a vhodne harmonizovanú právnu úpravu s jednoznačne nastavenými štandardami, čím sa zvýši úroveň právnej istoty zúčastnených subjektov, adresátov právnej normy a tiež predvídateľnosť a transparentnosť postupu a rozhodovania ÚPV SR. Klientom úradu budú k dispozícii nové služby (rešerš v prioritnej lehote a rešerš medzinárodného typu). Nastavenie správnych poplatkov bude lepšie odzrkadľovať pomer medzi administratívnou záťažou a náročnosťou úkonov a konaní úradu na jednej strane a benefitmi priemyselnoprávnej ochrany na strane klientov ÚPV SR.

Návrh bude implementovať Úrad priemyselného vlastníctva SR a služby sa budú poskytovať klientom z celého územia Slovenskej republiky, keďže ÚPV SR je ústredným orgánom štátnej správy pre oblasť priemyselného vlastníctva (§ 32 kompetenčného zákona).

**2.2.2. Charakteristika návrhu:**

zmena sadzby

 zmena v nároku

 nová služba alebo nariadenie (alebo ich zrušenie)

 X kombinovaný návrh

 iné

**2.2.3. Predpoklady vývoja objemu aktivít:**

*Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.*

Objem jednotlivých aktivít, tak na strane úradu ako aj na strane klientov, v oblasti priemyselného vlastníctva je založený najmä na počte podaných prihlášok v hlavných predmetoch priemyselných práv (patenty, úžitkové vzory, dizajny a ochranné známky). Trend považujeme dlhodobo za ustálený, pričom nie je možné zohľadniť prípadné externé vplyvy.

Tabuľka č. 2

|  |  |
| --- | --- |
| **Objem aktivít** | **Odhadované objemy** |
| **2015\***  | **2016\*\*** | **2017** | **2018** | **2019** | **2020** |
| Počet prihlášok patentov | 256 | 235 | 240 | 240 | 240 | 240 |
| Počet prihlášok úžitkových vzorov | 419 | 370 | 370 | 370 | 370 | 370 |
| Počet prihlášok dizajnov | 95 | 168 | 100 | 100 | 100 | 100 |
| Počet prihlášok ochranných známok | 3316 | 3205 | 3100 | 3100 | 3100 | 3100 |

 \* Za rok 2015 sú posledné kompletné oficiálne štatistické údaje.

Zdroj: Výročná správa ÚPV SR za rok 2015 <http://www.indprop.gov.sk/swift_data/source/dokumenty_na_stiahnutie/vyrocne_spravy/VS_2015.pdf>

\*\* Za rok 2016 sú k dispozícii len neoficiálne štatistické údaje.

Zdroj: Podklady k Výročnej správe ÚPV SR za rok 2016

**2.2.4. Výpočty vplyvov na verejné financie**

**Príjmy**

Za rok 2015 bolo Úradom priemyselného vlastníctva SR v rámci konania o jednotlivých predmetoch priemyselného vlastníctva celkovo vybratých správnych poplatkov v sume 1 237 497,94 €.

Pri výpočte dopadu na rozpočet verejnej správy sa vychádzalo pri poplatkoch, ktoré sa navrhujú vypustiť, zo sumy vybratých správnych poplatkoch za dané úkony v roku 2015.

Pri poplatkoch, u ktorých sa mení sadzba alebo pri novozavedených poplatkoch sa vychádzalo z predpokladaného počtu požadovaných úkonov v nasledujúcich rokoch na základe doterajšieho vývoja, príp. odhadom. Ako je zrejmé z časti 2.2.3, budúci trend podávania prihlášok predmetom priemyselného vlastníctva možno považovať za ustálený.

Na základe uvedených výpočtov sa predpokladá zníženie správnych poplatkov oproti roku 2015 z dôvodu ich vypustenia v sume 15 433,75 € a nárast oproti roku 2015 z dôvodu ich zavedenia, príp. zvýšenia sadzby v sume 36 873,72 €. Správne poplatky, ktorých zmena sa predloženým návrhom nedotkla, boli kvantifikované v sume vybratých správnych poplatkov v roku 2015.

|  |  |
| --- | --- |
|  | **Rok 2015** |
| **Správne poplatky rok 2015** | 1 237 497,94 € |
| **Zníženie o zrušené poplatky** | 15 433,75 € |
| **Zvýšenie o poplatky** | 36 873,72 € |
| **Predpokladané zvýšenie vybratých poplatkov** | **21 440 €** |

Ako základňu na výpočet dopadu na rozpočet verejnej správy nebolo možné brať do úvahy rok 2016. Analýza vybraných správnych poplatkov sa nachádza v prílohe.

**Výdavky**

V súvislosti s návrhom zavedenia nových položiek Sadzobníka správnych poplatkov je potrebné vytvoriť nové operácie v informačných systémoch ÚPV SR. V roku 2018 odhadované výdavky na analytické a vývojové práce, testovanie a publikovanie činia sumu 27 917 €. Malo by ísť o jednorazové výdavky. Výška týchto výdavkov vychádza z predbežnej cenovej kalkulácie predloženej externými dodávateľmi.

Tabuľka č. 3

|  |  |  |
| --- | --- | --- |
| **Príjmy (v eurách)** | **Vplyv na rozpočet verejnej správy** | **poznámka** |
| **2017** | **2018** | **2019** | **2020** |
| **Daňové príjmy (100)1** |  |  |  |  |   |
| **Nedaňové príjmy (200)1****z toho:****221004 – ostatné poplatky** | **0****0** | **21 440****21 440** | **21 440** **21 440** | **21 440****21 440** |   |
| **Granty a transfery (300)1** |  |  |  |  |   |
| **Príjmy z transakcií s finančnými aktívami a finančnými pasívami (400)** |  |  |  |  |   |
| **Prijaté úvery, pôžičky a návratné finančné výpomoci (500)** |  |  |  |  |   |
| **Dopad na príjmy verejnej správy celkom** | **0** | **21 440** | **21 440** | **21 440** |   |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

|  |  |  |
| --- | --- | --- |
| **Výdavky (v eurách)** | **Vplyv na rozpočet verejnej správy** | **poznámka** |
| **2016** | **2017** | **2018** | **2019** |
| **Bežné výdavky (600)** |  |  |  |  |   |
|  Mzdy, platy, služobné príjmy a ostatné osobné vyrovnania (610) |  |  |  |  |   |
|  Poistné a príspevok do poisťovní (620) |  |  |  |  |   |
|  Tovary a služby (630)2 |  |  |  |  |   |
|  Bežné transfery (640)2 |  |  |  |  |   |
|  Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  |  | **27 917** |  |   |
|  Obstarávanie kapitálových aktív (710)2711 003 – Softvéru |  |  | 27 91727 917 |  |   |
|  Kapitálové transfery (720)2 |  |  |  |  |   |
| **Výdavky z transakcií s finančnými aktívami a finančnými pasívami (800)** |  |  |  |  |   |
| **Dopad na výdavky verejnej správy celkom** | **0** | **0** | **27 917** | **0** |   |

2 – výdavky rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

 Tabuľka č. 5

|  |  |  |
| --- | --- | --- |
| **Zamestnanosť** | **Vplyv na rozpočet verejnej správy** | **poznámka** |
| **r** | **r + 1** | **r + 2** | **r + 3** |
| **Počet zamestnancov celkom** |  |  |  |  |   |
|  **z toho vplyv na ŠR** |  |  |  |  |  |
| **Priemerný mzdový výdavok (v eurách)** |  |  |  |  |   |
|  **z toho vplyv na ŠR** |   |   |   |   |   |
| **Osobné výdavky celkom (v eurách)** | **0** | **0** | **0** | **0** |  |
| **Mzdy, platy, služobné príjmy a ostatné osobné vyrovnania (610)** |  |  |  |  |  |
|  **z toho vplyv na ŠR** |  |  |  |  |   |
| **Poistné a príspevok do poisťovní (620)** |  |  |  |  |  |
|  **z toho vplyv na ŠR** |  |  |  |  |   |
|  |  |  |  |  |  |
| **Poznámky:** |  |  |  |  |  |
| Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka. |  |
| Kategórie 610 a 620 sú z tejto prílohy prenášané do príslušných kategórií prílohy „výdavky“. |  |  |  |

**Metodický postup pre analýzu vplyvov na rozpočet verejnej správy,
na zamestnanosť vo verejnej správe a financovanie návrhu**

**2.1. Zhrnutie vplyvov na rozpočet verejnej správy v návrhu**

**2.1.1. Financovanie návrhu**

Predkladateľ: Vypĺňa informácie v tabuľke č. 1 na základe detailných informácií o príjmoch, výdavkoch a financovaní uvedených v tabuľkách č. 3 až č. 5. V prípade potreby je možné vložiť ďalšie riadky do tabuľky č. 1, aby boli zaradené všetky subjekty verejnej správy, na ktoré má návrh vplyv. Ak sa vplyvom predkladaného materiálu príjmy/výdavky subjektu verejnej správy znížia, použije sa znamienko mínus (-), ak sa príjmy/výdavky subjektu verejnej správy zvýšia použije sa znamienko plus (+). V prípade, ak materiál má vplyv na rozpočet verejnej správy vyjadrený v metodike ESA 2010 (pričom na hotovostnom princípe k vplyvu nedochádza), je potrebné, aby predkladateľ v takýchto prípadoch uviedol v komentári aj vplyv na rozpočet vyjadrený v metodike ESA 2010. Údaje sa uvádzajú za bežný rok a tri nasledujúce roky.

Posledným krokom v procese posudzovania vplyvov na rozpočet verejnej správy je uviesť, aká časť tohto vplyvu si vyžiada zmeny rozpočtu verejnej správy. V niektorých prípadoch by bolo možné výdavky návrhu zvažovať v priebehu rozpočtového procesu a zahrnúť potrebné výdavky (aspoň čiastočne) do rozpočtu alebo strednodobého rozpočtového rámca. Rovnako sa môžu na financovanie politík použiť iné ako rozpočtové zdroje, napr. dary, zdroje z podnikateľskej sféry alebo osobitné schémy financovania. V takýchto prípadoch nebude mať realizácia daného návrhu žiadne vplyvy na schválené rozpočtové limity. Časť vplyvu bude môcť dotknutý subjekt vykryť aj racionalizačnými opatreniami vedúcimi k úspore v iných výdavkoch.

MF SR: Preskúma všetky uvedené návrhy financovania z hľadiska ich primeranosti vrátane posúdenia návrhu na vplyv na rozpočet verejnej správy. Potvrdí, že sa uvádzajú všetky možné zdroje financovania návrhu. V prípade akýchkoľvek rozporov požiada predkladateľa, aby daný návrh upravil.

**Vyplnenie časti 2.2. Popis a charakteristika návrhu**

**2.2.1. Popis návrhu**

 Pre úplnosť sa táto časť uvádza aj v prílohe č. 2, aj keď proces pripomienkového konania si môže vyžadovať takýto popis uvádzať samostatne v niektorej z iných častí predkladaného návrhu.

Predkladateľ: V príslušnej časti popíše predkladateľ svoj návrh. Popis by mal umožniť dotknutým subjektom identifikáciu svojich konkrétnych aktivít a ich vplyvov na vlastný rozpočet a mal by obsahovať najmä:

* *Akú problematiku návrh rieši?* Jasne definovať problematiku a vysvetliť, ako ju návrh rieši. Uviesť aj iné alternatívy, o ktorých sa uvažovalo a prečo boli vylúčené.
* *Ktoré subjekty budú implementovať návrh?* Popíšte jednotlivé úlohy rôznych organizácií.
* *Na akej úrovni sa budú poskytovať výkony verejnej správy?* Budú sa poskytovať celonárodne alebo regionálne? Koľko subjektov môže poskytnúť daný tovar / službu?

**2.2.2. Charakteristika návrhu**

Predkladateľ: Charakterizuje návrh na základe uvedených kategórií. Táto charakteristika by mala napomôcť ostatným dotknutým subjektom pochopiť podstatu návrhu a uľahčiť tým pripomienkovanie doložky. Jednotlivé druhy návrhov sú detailne popísané nižšie:

* ***zmena sadzby*** – návrh mení sadzbu dane alebo poplatkov alebo upravuje nominálnu (peňažnú) výšku dávky, napr. dávok štátnej sociálnej podpory. Určiť vplyv na rozpočet verejnej správy takéhoto návrhu je dosť jednoduché, keďže ide o priamy výpočet novej sadzby pre nezmenený objem aktivít (napr. počet osôb alebo transakcií), ktorých sa týka. Pravdepodobne nebudú potrebné žiadne ďalšie úpravy rozpočtu, napr. zníženie alebo zvýšenie počtu pracovníkov alebo vybavenia.

Pri výpočte vplyvov zmeny sadzby treba brať do úvahy aj tzv. “elasticitu dopytu”, keď napr. nárast daňovej sadzby napríklad na pohonné hmoty nespôsobí lineárne zvýšenie celkových príjmov z tejto dane.

* ***zmena v nároku*** – návrh upravuje definíciu okruhu osôb, ktoré majú nárok na dávku alebo ktorých sa dotýka určité ustanovenia zákona, t.j. znižuje alebo zvyšuje počet osôb, ktoré si môžu uplatniť nárok. Vypočítať vplyv na rozpočet verejnej správy pri tomto druhu návrhu je trochu komplikovanejšie, keďže implementujúca organizácia musí vziať do úvahy niekoľko faktorov. Organizácia musí odhadnúť zmeny, ktoré vyplývajú z návrhu na svoj rozpočet. Predpokladá sa, že nižší objem aktivít povedie k úsporám. Ak nie, je potrebné jednoznačne vysvetliť dôvody. K dispozícii by mali byť aj informácie o nákladoch v minulosti, na základe ktorých sa môže urobiť odhad.
* ***nová služba alebo nariadenie (alebo ich zrušenie)*** – návrh zavádza novú službu alebo nariadenie v oblasti, v ktorej tieto doposiaľ neexistovali, alebo sa navrhuje zníženie rozsahu alebo úplné zrušenie existujúcej služby či nariadenia.

Tento návrh predstavuje veľkú výzvu pri odhadovaní nákladov, nakoľko pre takéto činnosti nemusí byť k dispozícii dostatok údajov. V takom prípade bude dôležité podrobne vysvetliť predpoklady.

* ***kombinovaný návrh*** – tento druh návrhu môže kombinovať prvky vyššie uvedených druhov, čím sa zvyšuje komplexnosť prípravy návrhu doložky.
* ***iné*** – používa sa na popis ostatných typov, ktoré nie sú pokryté v štyroch druhoch uvedených vyššie.

**2.2.3. Predpoklady zmien v objeme aktivít**

Predkladateľ: Od predkladateľa sa požaduje, aby určil zvýšenie alebo zníženie objemu aktivít, ktoré môže návrh vyvolať. Napríklad ak návrh požaduje každoročne preverovať kriminálne záznamy všetkých príslušníkov súkromných bezpečnostných služieb, je potrebné uviesť počet osôb (príslušníkov bezpečnostných služieb), ktorí by mali byť skontrolovaní. Ďalšími príkladmi objemu aktivít môže byť počet prihlášok, inšpekcií, prijímateľov dávok, alebo zatknutí. Pretože sa vyžadujú odhady na bežný rok a 3 nasledujúce roky, je potrebné odhadnúť objem aktivít počas tohto štvorročného obdobia. Príloha č. 2 preto obsahuje aj tabuľku č. 2 na ročné odhady objemu aktivít.

Môže sa navrhovať aj zníženie objemu aktivít. Napríklad návrh zvýšiť limit pre verejné obstarávanie, kedy sa písomná ponuka bude požadovať iba pri obstarávacej cene dvojnásobne vyššej oproti súčasnému platnému právnemu stavu.

V tomto prípade by mal byť uvedený aj odhad počtu takýchto nákupov ročne. Takáto úprava by obmedzila administratívnu záťaž subjektov verejnej správy a generovala by úspory v ich prevádzkových nákladoch.

MF SR: Počas konzultačnej fázy môže zhodnotiť MF SR predpoklady uvedené predkladateľom, t.j. ich vhodnosť a konzistentnosť.

**2.2.4. Výpočty vplyvov na rozpočet verejnej správy**

V časti 2.2.4. prílohy č. 2 sa uvádzajú výpočty vplyvov na príjmy a výdavky, ktoré sa použijú v tabuľkách č. 3 až č. 5 prílohy č. 2. Výpočty a predpoklady ohľadom objemu aktivít pomôžu ostatným stranám (pripomienkujúcim subjektom, resp. MF SR) zhodnotiť, či boli vplyvy na príjmy a výdavky počítané správne. Rozsah tejto časti nie je obmedzený a je možné uviesť všetko, čo je potrebné na vysvetlenie výpočtu vplyvov návrhu, alebo je možné uviesť odkazy na tabuľky samostatne priložené k doložke.

***Výpočet vplyvu na príjmy***

Predkladateľ: Uvedie výpočty vplyvov na príjmy na základe predpokladaných objemov aktivít uvedených v časti 2.2.3. prílohy č. 2.

MF SR:Skontroluje logiku týchto výpočtov a v prípade potreby požiada o ich vysvetlenie alebo úpravu.

Výpočty príjmov sú spravidla kombináciou “základu” a “sadzby”.

***Výpočet nákladov***

Predkladateľ:Uvedie požadované vstupy a výpočty požadovaných výdavkov na základe odhadovaného objemu aktivít v časti 2.2.3. prílohy č. 2.

MF SR:Skontroluje logiku týchto výpočtov a v prípade potreby požiada o ich vysvetlenie alebo úpravu.

Logický reťazec stanovenia nákladov:

NÁVRH → ZMENA OBJEMU AKTIVÍT → POŽADOVANÉ VSTUPY → NÁKLADY

V tejto fáze je nevyhnutné najprv stanoviť vstupy, ktoré si vyžiadajú zmeny v objeme aktivít, ako je to uvedené v časti 2.2.3. prílohy č. 2 a následne vypočítať náklady na tieto vstupy.

*Stanovenie požadovaných vstupov* – bežné druhy vstupov sú:

* *zamestnanci* – práca s klientmi, uplatňovanie nariadení a riadenie činností programu. Počet (a typ) zamestnancov neurčuje iba objemy miezd (610) a poistného (620), ale má vplyv aj na objem tovarov a služieb (630), keďže tieto často súvisia s počtom zamestnancov.
* *vybavenie* – pracovné stoly, počítače a pod. pre zamestnancov. Zariadenia nevyhnutné na poskytovanie služieb (napr. lavice v školách alebo laboratórne vybavenie). Niektoré návrhy nemusia požadovať nových zamestnancov, ale napríklad si budú vyžadovať nákup nového vybavenia.
* *iné prevádzkové náklady* – vrátane nákladov na elektrickú energiu, vykurovanie, telekomunikácie, prenájom priestorov, pohonných hmôt, tlačenia materiálov a pod.
* *dopravné náklady* – vozidlá pre zamestnancov, výdavky na služobné cesty, autobusy pre klientov, domáca a medzinárodná preprava.
* *kapitálové investície* – nové budovy, dátové alebo komunikačné systémy a pod.

**2.3. Vyplnenie tabuliek č. 3 až 5 prílohy č. 2**

 Neoddeliteľnou súčasťou prílohy č. 2 sú tabuľky č. 3 až č. 5 prílohy pre výpočet vplyvu na príjmy, výdavky a zamestnanosť.

* pre návrhy *bez vplyvov na rozpočet verejnej správy* sa tabuľky č. 3 až č. 5 nemusia osobitne vypĺňať, v prílohe č. 1 v bode 10 časti A stačí uviesť, že návrh nemá vplyv na rozpočet verejnej správy.

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Zhrnutie v prílohe č. 2 časti 2.1. sa vypĺňa podľa jednotlivých subjektov verejnej správy. Ak sa vplyv týka viacerých programov programovej štruktúry (ďalej len programov), vyplnia sa tabuľky č. 3 až č. 5 za každý program; predkladateľ uvedie rozčlenenie podľa programov taktiež v zhrnutí 2.1. Tento postup sa uplatní aj v prípade, ak sa návrh týka viacerých programov u viacerých subjektov verejnej správy.

**2.3.1. Tabuľka č. 3: tabuľka vplyvov na príjmy**

Predkladateľ: Výška odhadovaného vplyvu na príjmy za jednotlivé subjekty verejnej správy, na ktoré má návrh vplyv, sa uvedie do súhrnnej tabuľky v časti 2.1 prílohy č. 2.

Tabuľka príjmov by mala vyjadrovať celkový vplyv na príjmy podľa podrobnej klasifikácie príjmov na základe vstupov od pripomienkujúcich strán. Celkový vplyv návrhu na príjmy rozpočtu verejnej správy v členení podľa jednotlivých subjektov verejnej správy, je potrebné uviesť do súhrnnej tabuľky č. 1 v časti 2.1. prílohy č. 2.

MF SR:Vyhodnotí primeranosť projekcií a výpočtov. Potvrdí, že údaje v tabuľke sú náležite roztriedené a dávajú jasný obraz o vplyve návrhu na príjmy rozpočtu verejnej správy. Ak sa vyskytnú problémy, požiada predkladateľa, aby upravil príslušné číselné hodnoty.

**2.3.2. Tabuľka č. 4: tabuľka vplyvov na výdavky**

Predkladateľ :Výška odhadovaného vplyvu na výdavky za jednotlivé subjekty verejnej správy / programy, na ktoré má návrh vplyv, sa uvedie do súhrnnej tabuľky v časti 2.1 prílohy č. 2 na základe podrobnejších údajov z tabuliek č. 3 až č. 5. Na základe podkladov a konzultácií spracuje predkladateľ súhrnnú tabuľku za celý návrh. Tabuľka výdavkov by mala vyjadrovať celkový vplyv na výdavky podľa podrobnej klasifikácie výdavkov na základe vstupov od dotknutých strán.

MF SR:Vyhodnotí primeranosť projekcií a výpočtov. Potvrdí, že údaje v tabuľke sú náležite roztriedené a dávajú jasný obraz o vplyve návrhu na výdavky rozpočtu verejnej správy. Ak sa vyskytnú problémy, požiada predkladateľa, aby upravil príslušné číselné hodnoty.

**2.3.3. Tabuľka č. 5: tabuľka vplyvov na zamestnanosť**

Predkladateľ*:* Ak daný návrh nemá žiadny vplyv na zamestnanosť, tabuľka č. 5 sa nemusí vypĺňať. V prípade, že vplyvom návrhu dochádza k nárastu alebo úbytku pracovných miest vo verejnej správe, je potrebné túto skutočnosť uviesť v tabuľke. Predkladateľ vyplní predpokladané počty zamestnancov so znamienkom plus alebo mínus do príslušného riadku podľa vykonávanej činnosti. V nasledujúcich rokoch je potrebné uvádzať celkové počty zamestnancov, nielen medziročný nárast ich počtu. Podľa predpokladaného platového zaradenia predkladateľ vyplní aj priemerné mzdové výdavky pripadajúce na jedného zamestnanca v danej kategórii, t.j. vrátane všetkých tarifných i nadtarifných zložiek platu. V ďalších rokoch by mal predkladateľ uvažovať so všeobecnou valorizáciou priemerných mzdových výdavkov na príslušný rok. Celkové mzdové výdavky na týchto zamestnancov so stanovenými priemernými mzdovými výdavkami budú v spodnej časti tabuľky prepočítané automaticky. Tabuľka zamestnanosti by mala ukazovať celkový vplyv návrhu na zamestnanosť vo verejnej správe určený na základe vstupov od dotknutých subjektov. Celkový vplyv návrhu na zamestnanosť podľa jednotlivých subjektov verejnej správy / programov je potrebné zahrnúť do súhrnnej tabuľky č. 1 v časti 2.1. prílohy č. 2.

MF SR:Vyhodnotí primeranosť projekcií a výpočtov. Potvrdí, že údaje v tabuľke sú náležite roztriedené a dávajú jasný obraz o vplyve návrhu na zamestnanosť vo verejnej správe. Ak sa vyskytnú problémy, požiada predkladateľa, aby upravil príslušné číselné hodnoty.